Svitene (upe)
Šis raksts ir par upi. Par apdzīvotu vietu skatīt rakstu Svitene. Svitene (lietuviešu: Švitinys) ir Lielupes kreisā krasta pieteka Latvijā (Bauskas un Jelgavas novados) un Lietuvā (Šauļu apriņķī). Upe sākas kā novadgrāvis rietumos no Triškoņiem Linkuvas seņūnijā. Tek ziemeļu virzienā pa Zemgales līdzenumu. Upes gultne augštecē līdz Svitenes ciemam un lejtece no autoceļa P49 regulēta, iztaisnota. Vidustecē upe līkumo pa vāji izteiktu ieleju. 1 km garā posmā Svitene ir Latvijas un Lietuvas robežupe. Lielākās pietekas ir Liepars (43 km), Jodupe (kreisās), Virsīte (40 km), Kapupe (17 km; labās). Upi šķērso autoceļi P94, P103 (Latvijā), 152 un 209 (Lietuvā). Lielākās apdzīvotās vietas krastos ir Pašvitine, Blauzdžūni (Lietuvā), Svitene, Bērstele, Vairogi, Jaunsvirlauka, Vecsvirlauka (Latvijā).